Η Μαριάννα Θωμά είναι αριστούχος Διδάκτωρ Αρχαίας Ελληνικής Φιλολογίας, καθώς και κάτοχος Μεταπτυχιακού Διπλώματος (μάστερ) και Πτυχίου Κλασικής Φιλολογίας του Τμήματος Φιλολογίας του Πανεπιστημίου Αθηνών, όπου και εργάζεται τα τελευταία τρία χρόνια ως εντεταλμένη διδάσκουσα. Επίσης, είναι πτυχιούχος του Τμήματος Νομικής του Πανεπιστημίου Αθηνών. Έχει εκπονήσει διδακτορική και μεταδιδακτορική έρευνα στο Πανεπιστήμιο της Βιέννης και στη Συλλογή Παπύρων της Εθνικής Βιβλιοθήκης της Αυστρίας. Ακόμη, έχει λάβει ερευνητικές υποτροφίες μικρής διάρκειας από το Fondation Hardt pour l'étude de l'Antiquité classique στη Γενεύη και το Center for Epigraphical and Palaeographical Studies του Ohio State University. Η πρώτη της μονογραφία κυκλοφόρησε το 2018 από το Ινστιτούτο του Βιβλίου - Καρδαμίτσα με τίτλο «Η συμμετοχή των γυναικών στην οικονομία της ελληνορωμαϊκής Αιγύπτου: δημόσια και ιδιωτικά παπυρικά κείμενα από την εποχή του Αυγούστου ως τον τέταρτο αιώνα μ.Χ.». Έχει επίσης συγγράψει αρχαιογνωστικά άρθρα σε επιστημονικά περιοδικά και συλλογικούς τόμους της Ελλάδας και του εξωτερικού (Βέλγιο, Ιταλία, Αγγλία, Ισπανία) και συμμετάσχει σε μεγάλο αριθμό διεθνών συνεδρίων και επιστημονικών συναντήσεων.